

Република Србија

Град Ниш

ГРАДСКО ВЕЋЕ

# \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Број: 1037 /2019-03

Датум: 25.10.2019. године

**СКУПШТИНА ГРАДА НИША**

**- Председнику мр Радету Рајковићу –**

**Предмет:** Предлог за допуну дневног реда

У складу са овлашћењем прописаним чланом 77. Пословника Скупштине града Ниша („Службени лист града Ниша“, број 6/2017-пречишћен текст), Градско веће града Ниша упућује предлог да се дневни ред седнице Скупштине града Ниша, заказане за 29.10.2019. године, допуни следећим тачкама:

1. Предлог одлуке о покретању иницијативе за промену, брисање, уношење новог и исправку назива насељених места и катастарских општина
2. Предлог одлуке о измени Одлуке о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2019. години

Предлог наведених аката, Градско веће Града Ниша је утврдило на седници одржаној дана 25.10.2019. године.

Циљ доношења Одлуке је покретање иницијативе за промену, брисање, уношење новог и исправку назива насељених места и катастарских општина на територији Града Ниша, у складу са подацима Републичког геодетског завода и неопходности уношења новоформираних насељених места и катастарских општина у Закон о територијалној организацији Републике Србије. У том смислу предлаже се уношење НМ Горњи Комрен и КО Горњи Комрен и НМ Пасјача и КО Пасјача у Закон о територијалној организацији Републике Србије а који нису обухваћени Законом. Предлаже се исправка назива катастарских општина написаних скраћеницом и са римским бројевима. Скраћеница се замењује пуним називом катастарске општине а римски бројеве замељују арапским и то тако да уместо назива КО Д.Матејевац I и КО Д.Матејевац II треба да стоји: КО Доњи Матејевац 1 и КО Доњи Матејевац 2. КО Радикина Бара се појављује два пута у Закону о територијалној организацији Републике Србије те се на једном месту брише. КО Просек и КО Манастир се бришу а додаје нова КО Просек Манастир. Формирана нова насељена места НМ Света Петка и НМ Бања Топило треба унети у Закон о територијалој организацији. Такође, предлаже се формирање нових катастарских општина и то: КО Ниш- Медијана 1 од дела КО Ниш- Бубањ и КО Ниш – Медијана 2 од дела КО Ниш-Ћеле Кула.

Циљ доношења Одлуке о измени Одлуке о утврђивању прихода који припадају Граду, односно градским општинама и распореду трансферних средстава из буџета града Ниша градским општинама у 2019. години је обезбеђивање услова за несметани рад и функционисање на територији Градске општине Пантелеј како би се испунили плански задаци и реализовали програми утврђени Одлуком о буџету Градске општине Пантелеј за 2019. годину.

На основу наведеног, предлаже се допуна дневног реда седнице Скупштине града Ниша, заказане за 29.10.2019. године.

**Председник**

**Градског већа Града Ниша**

**Дарко Булатовић**